**Naziv obveznika: Osnovna škola Svetvinčenat**

**Broj RKP-a: 11017**

**Matični broj: 03203590**

**OIB: 92363347984**

**Pošta i mjesto: 52342 Svetvinčenat**

**Adresa sjedišta: Svetvinčenat 98**

**Razina: 31**

**Razdjel: 0**

**Šifra djelatnosti: 8520 Osnovno obrazovanje**

**Šifra županije: 18 Istarska**

**Šifra općine: 435 Svetvinčenat**

**Oznaka razdoblja: 2018-12**

**BILJEŠKE**

**UZ FINANCIJSKE IZVJEŠTAJE ZA 2018. GODINU**

**Bilješke uz bilancu – Obrazac BIL**

AOP 004 Materijalna imovina – prirodna bogatstva

Pozicija se odnosi na vrijednost zemljišta.

AOP 010 Poslovni objekti

Pozicija se odnosi na vrijednost školske zgrade.

AOP 015 Uredska oprema i namještaj

Povećanje vrijednosti odnosi se na nabavu računala i računalne opreme sredstvima Ministarstva znanosti i obrazovanja, u sklopu projekta opremanja učionica informatike.

AOP 031 Knjige

Povećanje vrijednosti odnosi se na pomoć Ministarstva znanosti i obrazovanja za opremanje školske knjižnice.

AOP 052 Građevinski objekti u pripremi

Evidentirano dodatno ulaganje u imovinu u pripremi odnosi se na povećanje priključne snage električne energije za potrebe nadogradnje školske zgrade.

AOP 080 Ostala potraživanja

Pozicija obuhvaća potraživanja za bolovanje na teret HZZO-a po osnovi plaće i potraživanje od Općine Svetvinčenat za najam prostora u područnoj školi u Smoljancima.

AOP 141 Potraživanja za poreze

Pozicija obuhvaća potraživanje za više uplaćen porez na dohodak i prirez porezu na dohodak po osnovi godišnjeg obračuna plaće.

AOP 150 Potraživanja za pomoći iz državnog proračuna temeljem prijenosa EU sredstava

Pozicija se odnosi na potraživanje iz projekta Školske sheme – program poticanja uvođenja voća, povrća, mlijeka i mliječnih proizvoda u školsku marendu, kojega financira Ministarstvo poljoprivrede sredstvima iz EU fondova.

AOP 152 Potraživanja za naknade po posebnim propisima

Pozicija obuhvaća potraživanja po osnovi pruženih usluga školske marende i produženog boravka.

AOP 153 Potraživanja za prihode od pruženih usluga

Pozicija obuhvaća potraživanja po osnovi najma školskih prostorija.

AOP 161 Kontinuirani rashodi budućih razdoblja

Pozicija se odnosi na rashode plaća zaposlenih i naknade za nezapošljavanje osoba s invaliditetom, za mjesec prosinac, koji će biti isplaćeni u siječnju 2019. godine.

AOP 174 Ostale tekuće obveze

Pozicija obuhvaća obvezu prema Općini Svetvinčenat za ulaganje u zgradu područne škole u Smoljancima u iznosu od 103.584 kn, obvezu za povrat u državni proračun sredstava od refundacije bolovanja na teret HZZO-a i obvezu za povrat sredstava za energente u proračun Istarske županije.

AOP 232-239 Obračun rezultata

U bilanci je izvršena obvezna korekcija rezultata po osnovi primljenih kapitalnih pomoći i donacija, kojima je financirana nabava nefinancijske imovine. Slijedom navedenog, postoji odstupanje iskazanih pozicija u obrascima PR-RAS i Bilanca, kako slijedi:

|  |  |  |  |  |
| --- | --- | --- | --- | --- |
|  | Pozicije na dan 31.12.2018. | PR-RAS | KAPITALNI PRIJENOSI | BILANCA |
| 92211 | Višak prihoda poslovanja | 80.295 | -78.493 | 4.515 |
| 92211 | Višak prihoda poslovanja - preneseni | 2.714 |  |  |
| 92212 | Višak prihoda od nefinancijske imovine | 0 |  | 1.389 |
| 92213 | Višak primitaka od financijske imovine | 0 |  | 0 |
| 92221 | Manjak prihoda poslovanja | 0 |  | 0 |
| 92222 | Manjak prihoda od nefinancijske imovine | 77.104 | +78.493 | 0 |
| 92223 | Manjak primitaka od financijske imovine | 0 |  | 0 |

U bilanci je provedena obvezna korekcija rezultata za kapitalni prijenos sredstava u ukupnom iznosu od 78.493,33 kn na način da su višak prihoda poslovanja i manjak prihoda od nefinancijske imovine korigirani za iznose:

* 34.800,00 kn kapitalnih pomoći iz državnog proračuna, Ministarstva znanosti i obrazovanja, za nabavu računala i licenci za opremanje učionice informatike
* 2.000,00 kn kapitalnih pomoći iz državnog proračuna, Ministarstva znanosti i obrazovanja, za nabavu knjiga za školsku knjižnicu
* 1.044,58 kn za kapitalne donacije neprofitnih organizacija za nabavu računalne opreme
* 7.000,00 kn prihoda Istarske županije za nabavu opreme za Zavičajnu nastavu
* 33.648,75 kn prihoda Istarske županije za podmirenje troška povećanja priključne snage električne energije za potrebe nadogradnje školske zgrade.

AOP 240 Obračunati prihodi poslovanja

Pozicija obuhvaća potraživanja za školsku marendu, produženi boravak i najam školskih prostorija.

NAPOMENA:

U bilančnoj i izvanbilančnim evidencijama nema evidentiranih zapisa o ugovornim odnosima koji bi mogli postati obveza ili imovina, niti sudskih sporova u tijeku.

**Bilješke uz izvještaj o prihodima i rashodima, primicima i izdacima – Obrazac PR-RAS**

AOP 064 Tekuće pomoći proračunskim korisnicima iz proračuna koji im nije nadležan

Pozicija obuhvaća prihode iz proračuna Ministarstva znanosti i obrazovanja za plaće i naknade zaposlenika i podmirenje novčane naknade zbog neispunjenja kvote za zapošljavanje osoba s invaliditetom te prihode iz proračuna Općine Svetvinčenat za plaću učitelja u produženom boravku i sufinanciranje školske marende, prigodnih nagrada za učenike, Novigradskog proljeća, sufinanciranje redovne djelatnosti i ostalih programa i projekata škole.

AOP 065 Kapitalne pomoći proračunskim korisnicima iz proračuna koji im nije nadležan

Pozicija obuhvaća sredstva Ministarstva znanosti i obrazovanja za nabavu računala i licenci za opremanje učionice informatike, temeljem Odluke o financiranju nabave informatičke opreme za osnovne škole u okviru Cjelovite kurikularne reforme za rani i predškolski, osnovnoškolski i srednjoškolski odgoj i obrazovanje i uvođenja Informatike kao obveznog predmeta u V. i VI. razredu osnovne škole.

AOP 067 Tekuće pomoći temeljem prijenosa EU sredstava

Pozicija obuhvaća prihode za pomoćnike u nastavi i projekt Školske sheme – poticanje uvođenja voća, povrća, mlijeka i mliječnih proizvoda u školsku marendu.

AOP 116 Ostali nespomenuti prihodi

Pozicija obuhvaća prihode školske kuhinje od pružanja usluge prehrane učenika i prihod od produženog boravka. Sredstvima sufinanciranja cijene usluge školske kuhinje i produženog boravka financira se redovno poslovanje i nabava opreme za potrebe obavljanja osnovne djelatnosti i pružanja dodatnih usluga prehrane i produženog boravka učenicima.

AOP 126 Prihodi od pruženih usluga

Pozicija uključuje prihod od najma školskih prostorija.

AOP 128 Tekuće donacije

Pozicija obuhvaća donacije od fizičkih osoba, trgovačkih društava i ostalih subjekata izvan opće države.

AOP 129 Kapitalne donacije

Pozicija obuhvaća donacije od fizičkih osoba i neprofitnih organizacija.

AOP 132 Prihodi iz nadležnog proračuna za financiranje rashoda poslovanja

Pozicija obuhvaća prihode iz proračuna osnivača Istarske županije za financiranje redovne djelatnosti po minimalnom standardu iz decentraliziranih sredstava za osnovne škole, materijalnih rashoda po stvarnom trošku (redovni prijevoz učenika, obvezni zdravstveni pregledi zaposlenika, energenata i premija osiguranja imovine i zaposlenika), programa obrazovanja iznad standarda i tekućeg i investicijskog održavanja.

AOP 133 Prihodi iz nadležnog proračuna za financiranje rashoda za nabavu nefinancijske imovine

Pozicija obuhvaća prihode za financiranje povećanja priključne snage električne energije za potrebe nadogradnje školske zgrade i nabave opreme za projekt Zavičajne nastave.

AOP 150 Plaće (bruto)

Povećanje rashoda za zaposlene uslijed promjena odredbi Kolektivnog ugovora.

AOP 178 Komunalne usluge

Pozicija obuhvaća povećanje rashoda radi nove metode obračuna odvoza otpada.

AOP 179 Zakupnine i najamnine

Pozicija uključuje trošak najma uredske opreme.

AOP 180 Zdravstvene usluge

Pozicija obuhvaća godišnje sistematske preglede zaposlenika prema pravima iz Kolektivnog ugovora i obvezne periodične preglede radnica u školskoj kuhinji.

AOP 181 Intelektualne usluge

Značajnije povećanje rashoda tijekom 2018. godine odnosi se na odvjetničke usluge za potrebe provedbe Zakona o zaštiti osobnih podataka i stručnu pomoć pri sređivanju arhive.

AOP187 Premije osiguranja

Pozicija obuhvaća trošak premije osiguranja imovine i zaposlenika koji prema zakonskoj obvezi financira osnivač Istarska županija.

AOP 189 Članarine

Pozicija obuhvaća godišnje članarine strukovnim udruženjima.

AOP 190 Pristojbe i naknade

Pozicija obuhvaća trošak naknade radi nezapošljavanja određene kvote osoba s invaliditetom.

AOP 255 Naknade građanima i kućanstvima u naravi

Pozicija obuhvaća trošak redovnog prijevoza učenika u školu i iz škole i bilježi porast radi promjene prijevoznika. Uslugu ugovara i financira osnivač Istarska županija putem objedinjenog postupka javne nabave.

AOP 353 Ostala nematerijalna imovina

Pozicija obuhvaća povećanje priključne snage električne energije za potrebe nadogradnje školske zgrade.

AOP 361 Uredska oprema i namještaj

Povećanje vrijednosti odnosi se na nabavu računala i računalne opreme sredstvima Ministarstva znanosti i obrazovanja, u sklopu projekta opremanja učionica informatike.

AOP 375 Knjige

Pozicija obuhvaća rashod za nabavu knjiga za školsku knjižnicu.

AOP 635 Višak prihoda i primitaka raspoloživ u sljedećem razdoblju

Obračun rezultata:

|  |  |  |
| --- | --- | --- |
| Višak prihoda poslovanja | AOP 282 | 80.295 |
| Višak prihoda poslovanja - preneseni | AOP 284 | 2.714 |
| Manjak prihoda od nefinancijske imovine | AOP 399 | 77.104 |
| Višak prihoda i primitaka raspoloživ u sljedećem razdoblju | AOP 635 | 5.905 |

AOP 637 Unaprijed plaćeni rashodi budućih razdoblja i nedospjela naplata prihoda

Pozicija obuhvaća plaće i naknade za zaposlene za mjesec prosinac, isplaćene u siječnju 2019. godine.

**Bilješke uz izvještaj o rashodima prema funkcijskoj klasifikaciji – Obrazac RAS-funkcijski**

AOP 122 Dodatne usluge u obrazovanju

Dio rashoda koji se odnose na dodatne usluge u obrazovanju obuhvaća rashode školske kuhinje (troškove namirnica za marendu učenika) te prijevoza učenika u školu i iz škole.

**Bilješke uz izvještaj o promjenama u vrijednosti i obujmu imovine i obveza – Obrazac P-VRIO**

U izvještajnom razdoblju nema evidentiranih promjena u vrijednosti i obujmu imovine i obveza.

**Bilješke uz izvještaj o obvezama – Obrazac Obveze**

AOP 036 Stanje obveza na kraju izvještajnog razdoblja

Pozicija obuhvaća nedospjele obveze za plaću za zaposlene za mjesec prosinac i ostale rashode nastale u 2018. godini, s rokom dospijeća plaćanja u 2019. godini.

Svetvinčenat, 29. siječnja 2019.

Ravnateljica:

Ana Radolović, mag.prim.educ.